
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2657 

8 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Άδειες διαμονής πολιτών τρίτων χωρών, οι οποίοι 
εισέρχονται στην Ελλάδα για φοίτηση σε Σχολές 
Εκπαίδευσης χειριστών αεροσκαφών, οι οποίες 
λειτουργούν με έγκριση της Υπηρεσίας Πολιτικής 

Αεροπορίας. 1 

Οδηγός δημοσιότητας των φορέων υλοποίησης 
επενδύσεων ενταγμένων στις διατάξεις των Ν. 

3299/2004 και 3908/2011. 2 

3η τροποποίηση της υπ’ αριθμ. 551/2011 (ΦΕΚ 1122 
Β'/3-6-2011) υπουργικής απόφασης "Λεπτομέρει¬ 
ες εφαρμογής, σύστημα επαληθεύσεων και επιθε¬ 
ωρήσεων του Άξονα 4 του Επιχειρησιακού Προ¬ 
γράμματος Αλιείας 2007-2013 (ΕΠΑΛ)". 3 

Τροποποίηση του άρθρου 2 του Κανονισμού Λειτουρ¬ 
γίας του Επικοινωνιακού και Μορφωτικού Ιδρύμα¬ 
τος της Ιεράς Μητροπόλεως Ρόδου. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην ΠΟΑ 1193/2014 απόφαση 
της Γενικής Γραμματέως Δημοσίων Εσόδων του 
Υπουργείου Οικονομικών που δημοσιεύτηκε στο 


ΦΕΚ 2388/8-9-2014 (Τεύχος Β'). 5 

ΑΠΟΦΑΣΕΙ Σ 

Αριθμ. Οικ.49122/2014 (1) 


Αδειες διαμονής πολιτών τρίτων χωρών, οι οποίοι ει¬ 
σέρχονται στην Ελλάδα για φοίτηση σε Σχολές Εκ¬ 
παίδευσης χειριστών αεροσκαφών, οι οποίες λει¬ 
τουργούν με έγκριση της Υπηρεσίας Πολιτικής 
Αεροπορίας. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΕΣΩΤΕΡΙΚΩΝ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ - 
ΥΠΟΔΟΜΩΝ ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α) Των παραγράφων 1 και 9 του άρθρου 136 του Ν. 4251/ 
2014 «Κώδικας Μετανάστευσης και ΚοινωνικήςΈνταξης 
και λοιπές διατάξεις» (ΦΕΚ Α' 80). 


β) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα (ΦΕΚ Α' 98). 

2. Την αριθμ. 30825/2014 κοινή υπουργική απόφαση 
«Καθορισμός απαιτούμενων δικαιολογητικών για τη 
χορήγηση εθνικών θεωρήσεων εισόδου και για την χο¬ 
ρήγηση και ανανέωση τίτλου διαμονής σύμφωνα με τις 
διατάξεις του Ν. 4251/2014» (ΦΕΚ 1528 Β'). 

3. Τη με αριθμό 4062/25.7.2014 (Β' 2110) απόφαση του 
Πρωθυπουργού και του Υπουργού Εσωτερικών, «Ανά¬ 
θεση αρμοδιοτήτων στον Υφυπουργό Εσωτερικών Γε- 
ώργιο Ντόλιο». 

4. Τη με αριθμό 20894/61 απόφαση του Πρωθυπουργού 
και του Υπουργού Εργασίας, Κοινωνικής Ασφάλισης και 
Πρόνοιας (ΦΕΚ 1634/τΒ'/20.6.2014) με την οποία καθο¬ 
ρίζονται οι αρμοδιότητες των Υφυπουργών Εργασίας, 
Κοινωνικής Ασφάλισης και Πρόνοιας, Βασιλείου Κεγκέ- 
ρογλου, Αντωνίου Μπέζα και Ιωάννη Πλακιωτάκη. 

5. Τη με αριθμό 329/4.7.2013 (ΦΕΚ 1655 Β') απόφαση 
του Πρωθυπουργού και του Υπουργού Υποδομών, Με¬ 
ταφορών και Δικτύων περί ανάθεσης αρμοδιοτήτων 
στον Υφυπουργό Υποδομών, Μεταφορών και Δικτύων, 
Μιχαήλ Παπαδόπουλο. 

6. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

1. Με απόφαση του Γενικού Γραμματέα της Αποκε¬ 
ντρωμένης Διοίκησης χορηγείται άδεια διαμονής στους 
πολίτες τρίτων χωρών οι οποίοι έχουν γίνει δεκτοί για 
φοίτηση σε Σχολές Εκπαίδευσης χειριστών αεροσκα¬ 
φών της ημεδαπής, αναγνωρισμένες από την Υπηρεσία 
Πολιτικής Αεροπορίας, εφόσον είναι κάτοχοι ισχύοντος 
διαβατηρίου και έχουν λάβει εθνική θεώρηση εισόδου. 

2. Η αίτηση για χορήγηση ή ανανέωση της άδειας 
διαμονής κατατίθεται στην υπηρεσία μιας στάσης της 
αρμόδιας Διεύθυνσης Αλλοδαπών και Μετανάστευσης 
της Αποκεντρωμένης Διοίκησης του τόπου διαμονής 
του αιτούντος. 

3. Η διάρκεια της άδειας διαμονής ορίζεται για χρο¬ 
νικό διάστημα μέχρι δέκα οκτώ μήνες και μπορεί να 
ανανεωθεί για χρονικό διάστημα έξι επιπλέον μηνών, με 
την προϋπόθεση ότι εξακολουθεί η φοίτηση και τούτο 
βεβαιώνεται από το Σχολείο Εκπαίδευσης χειριστών 

αεροπλάνων, με βεβαίωση θεωρημένη από την Υπηρε¬ 
σία Πολιτικής Αεροπορίας. 

4. Σε περίπτωση διακοπής της φοίτησης, η αρμόδια Σχολή 
Εκπαίδευσης χειριστών αεροπλάνων οφείλει να ενημερώσει 
την αρμόδια υπηρεσία Αλλοδαπών και Μετανάστευσης της 
οικείας Αποκεντρωμένης Διοίκησης, προκειμένου αυτή να 
προβεί στην ανάκληση της άδειας διαμονής ή στην απόρ¬ 
ριψη του σχετικού αιτήματος κατά περίπτωση. 

5. Δεν επιτρέπεται αλλαγή σκοπού για τους κατόχους 
αδειών διαμονής που χορηγούνται βάσει της παρούσας 
απόφασης. 

Αρθρο 2 

Καθορίζουμε τα απαιτούμενα ειδικά δικαιολογητικά 
για τη χορήγηση θεώρησης εισόδου μακράς διάρκειας 
(Ν/ΐεα - τύπου ϋ) ως κατωτέρω: 

• Θεωρημένο αντίγραφο από την Υπηρεσία Πολιτι¬ 
κής Αεροπορίας της απόφασης έγκρισης λειτουργίας 
της Σχολής Εκπαίδευσης χειριστών αεροπλάνων, στην 
οποία έχει εγγράφει ο πολίτης τρίτης χώρας. 

• Βεβαίωση της ανωτέρω Σχολής Εκπαίδευσης χειρι¬ 
στών αεροπλάνων, από την οποία θα προκύπτει το ύψος 
των ετησίων διδάκτρων και απόδειξη για την καταβολή 
από τον αιτούντα ποσού ίσου, τουλάχιστον, με το ένα 
τρίτο (1/3) αυτών. 

Πριν την έκδοση εθνικής θεώρησης, διενεργούνται οι 
απαραίτητοι έλεγχοι ασφάλειας από τις αρμόδιες υπη¬ 
ρεσίες, οι οποίες γνωμοδοτούν σχετικά, κοινοποιώντας 
τις απόψεις στις αρμόδιες Προξενικές Αρχές. 

Αρθρο 3 

1. Καθορίζουμε τα απαιτούμενα δικαιολογητικά για την 
αρχική χορήγηση της άδειας διαμονής ως κατωτέρω: 

• Έντυπο αίτησης. 

• Δύο (2) έγχρωμες πρόσφατες φωτογραφίες σε 
φυσική μορφή, οι τεχνικές προδιαγραφές των οποίων 
είναι ίδιες με αυτές των διαβατηρίων, όπως κάθε φορά 
ισχύουν, καθώς και σε ψηφιακή μορφή σε οπτικό δίσκο 
αποθήκευσης (Θϋ) σε μορφή γραφικών ϋΡΕΘ2000. 

• Επικυρωμένο αντίγραφο ισχύοντος διαβατηρίου ή 
ταξιδιωτικού εγγράφου αναγνωρισμένου από την χώρα 
μας με την προβλεπόμενη, εθνική θεώρηση εισόδου. 

• Παράβολο με τη μορφή ηλεκτρονικού παράβο¬ 
λου σύμφωνα με τις διατάξεις του άρθρου 132 του 
Ν. 4251/2014. 

• Θεωρημένο αντίγραφο από την Υπηρεσία Πολιτι¬ 
κής Αεροπορίας της απόφασης έγκρισης λειτουργίας 
της Σχολής Εκπαίδευσης χειριστών αεροπλάνων, στην 
οποία έχει εγγράφει ο πολίτης τρίτης χώρας. 

• Βεβαίωση της ανωτέρω Σχολής Εκπαίδευσης χειρι¬ 
στών αεροπλάνων, από την οποία θα προκύπτει το ύψος 
των ετησίων διδάκτρων και απόδειξη για την καταβολή 
από τον αιτούντα ποσού ίσου, τουλάχιστον, με το ένα 
τρίτο (1/3) αυτών. 

• Βεβαίωση ότι έχει υποβληθεί αίτηση σε ασφαλιστικό 
φορέα για την κάλυψη εξόδων νοσηλείας, ιατροφαρμα¬ 
κευτικής περίθαλψης και εργατικού ατυχήματος. 

2. Καθορίζουμε τα απαιτούμενα δικαιολογητικά για 
την ανανέωση της άδειας διαμονής ως κατωτέρω: 

• Ακριβές φωτοαντίγραφο όλων των σελίδων ισχύ- 
οντος διαβατηρίου ή ταξιδιωτικού εγγράφου αναγνω¬ 
ρισμένου από την χώρα μας, με την ισχύουσα άδεια 
διαμονής. 


• Πρόσφατη βεβαίωση του Σχολείου Εκπαίδευσης 
χειριστών αεροπλάνων ότι εξακολουθεί η φοίτηση, η 
οποία θα είναι θεωρημένη από την Υπηρεσία Πολιτικής 
Αεροπορίας. 

• Ασφαλιστήριο συμβόλαιο ιδιωτικού φορέα ασφά¬ 
λισης. 

Άρθρο 4 

Αιτήσεις που έχουν υποβληθεί σύμφωνα με τις διατά¬ 
ξεις του άρθρου 19, παρ. 7 του Ν. 4251/2014, εξετάζονται 
σύμφωνα με τις διατάξεις της παρούσας εφόσον πλη- 
ρούνται οι αντίστοιχες προϋποθέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Σεπτεμβρίου 2014 

οι ΥΠΟΥΡΓΟΙ 


ΕΞΩΤΕΡΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 


ΥΦΥΠΟΥΡΓΟΣ ΕΣΩΤΕΡΙΚΩΝ 

ΓΕΩΡΓΙΟΣ ΝΤΟΛΙΟΣ 


ΥΦΥΠΟΥΡΓΟΣ ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΠΡΟΝΟΙΑΣ 


ΥΦΥΠΟΥΡΓΟΣ ΥΠΟΔΟΜΩΝ 
ΜΕΤΑΦΟΡΩΝ ΚΑΙ 
ΔΙΚΤΥΩΝ 


ΒΑΣΙΛΕΙΟΣ ΚΕΓΚΕΡΟΓΛΟΥ ΜΙΧΑΗΛ ΠΑΠΑΔΟΠΟΥΛΟΣ 
-♦- 

Αριθμ. 47229 (2) 

Οδηγός δημοσιότητας των φορέων υλοποίησης επεν¬ 
δύσεων ενταγμένων στις διατάξεις των Ν. 3299/2004 
και 3908/2011. 


Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις του άρθρου 10 του Ν. 4242/2014 (ΦΕΚ 
Α' 50). 

2. Την υπ’ αριθμ. 2106/31-1-2013 απόφαση του Υφυ¬ 
πουργού Ανάπτυξης Ανταγωνιστικότητας Μεταφορών 
Υποδομών και Δικτύων (ΦΕΚ Β'183) «Καθορισμός των δι- 
καιολογητικών για τον έλεγχο των Γενικών Επενδυτικών 
Σχεδίων και των Μεγάλων Επενδυτικών Σχεδίων του Ν. 
3908/2011 καθώς και των επενδύσεων ή και προγραμ¬ 
μάτων χρηματοδοτικής μίσθωσης που έχουν υπαχθεί 
στα κίνητρα της επιχορήγησης ή και της επιδότησης 
τόκων ή και επιδότησης χρηματοδοτικής μίσθωσης ή 
επιδότησης του κόστους της δημιουργούμενης απασχό¬ 
λησης προηγούμενων επενδυτικών νόμων (Ν. 3299/2004, 
Ν. 2601/1998 και Ν. 1892/1990)» 

3. Το άρθρο 90 του «Κώδικα για την Κυβέρνηση και 
τα Κυβερνητικά Όργανα» που κυρώθηκε με το άρθρο 
πρώτο του Π.Δ. 63/2005 (ΦΕΚ Α' 98). 

4. Το Π.Δ. 85/2012 «Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών» (ΦΕΚ Α' 141) 
όπως τροποποιήθηκε με το Π.Δ. 118/2013. «Τροποποίη¬ 
ση του Π.Δ. 85/2012 (ΦΕΚ Α' 141) - Ίδρυση Υπουργείου 
Υποδομών, Μεταφορών και Δικτύων και Υπουργείου 
Πολιτισμού και Αθλητισμού και μετονομασία των Υπουρ¬ 
γείων Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων και Παιδείας και Θρησκευμάτων, 
Πολιτισμού και Αθλητισμού σε Υπουργείο Ανάπτυξης 
και Ανταγωνιστικότητας και σε Υπουργείο Παιδείας και 
Θρησκευμάτων αντιστοίχως.» (ΦΕΚ Α' 152). 

5. Το Π.Δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ Α' 165), όπως ισχύει. 

6. Το Π.Δ. 89/2014 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ Α' 134). 

7. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 153). 

8. Την με αριθμ. 34658/4.7.2014 κοινή απόφαση του 
Πρωθυπουργού και του Υπουργού Ανάπτυξης και Αντα¬ 
γωνιστικότητας «Ανάθεση αρμοδιοτήτων στους Υφυ¬ 
πουργούς Ανάπτυξης και Ανταγωνιστικότητας» (ΦΕΚ 
Β' 1825). 

9. Το γεγονός ότι από τις διατάξεις της παρούσας 
απόφασης δεν προκαλείται πρόσθετη δαπάνη σε βάρος 
του κρατικού προϋπολογισμού, αποφασίζουμε: 

Άρθρο 1 

1. Καθ' όλη τη διάρκεια υλοποίησης επενδύσεων που 
έχουν υπαχθεί στις διατάξεις των νόμων 3299/2004 και 
3908/2011, οι φορείς υλοποίησης υποχρεούνται να αναρ- 
τούν διαφημιστική πινακίδα στον τόπο υλοποίησης της 
επένδυσης. 

Ειδικότερα οι φορείς υλοποίησης, πέραν των οριζο- 
μένων στην απόφαση υπαγωγής της επένδυσης, υπο- 
χρεούνται στην τοποθέτηση διαφημιστικής πινακίδας 
στο εργοτάξιο του έργου κατά τη διάρκεια υλοποίησης 
του επενδυτικού σχεδίου, σύμφωνη με το υπόδειγμα 
της διαφημιστικής πινακίδας που παρατίθεται στο Πα¬ 
ράρτημα I της παρούσας απόφασης και στην οποία 
περιλαμβάνονται: 

α. το έμβλημα της Ελληνικής Δημοκρατίας (σύμφωνα 
με τα πρότυπα γραφίστικης παρουσίασης που ορίζονται 
στο Παράρτημα I της παρούσας απόφασης), 
β. η επωνυμία του Υπουργείου (Ανάπτυξης και Αντα¬ 
γωνιστικότητας ή Μακεδονίας και Θράκης) ή της Περι¬ 
φέρειας που εξέδωσε την απόφαση υπαγωγής, 
γ. τα στοιχεία του φορέα υλοποίησης της επένδυσης, 
δ. το αντικείμενο της επένδυσης, 
ε. ο εγκεκριμένος προϋπολογισμός της επένδυσης, 
στ. το ποσοστό χρηματοδότησης, 
ζ. ο νόμος στις διατάξεις του οποίου έχει υπαχθεί η 
επένδυση (Ν. 3299/2004 ή Ν. 3908/2011) και 
η. ο αριθμός της απόφασης υπαγωγής. 

2. Η πινακίδα πρέπει να πληροί τις τεχνικές προδι¬ 
αγραφές του Παραρτήματος III και να είναι σύμφωνη 
με το υπόδειγμα πινακίδας του Παραρτήματος I της 
παρούσας απόφασης. 

3. Εάν η επένδυση υλοποιείται σε περισσότερα του 
ενός σημεία, η διαφημιστική πινακίδα αναρτάται σε κάθε 
σημείο υλοποίησης. 


Αρθρο 2 

1. Από τη δημοσίευση της απόφασης ολοκλήρωσης και 
έναρξης της παραγωγικής λειτουργίας της επένδυσης 
και μέχρι την παρέλευση πενταετίας από τη δημοσίευση 
αυτής, οι φορείς υλοποίησης, πέραν των οριζομένων 
στην οικεία απόφαση ολοκλήρωσης της επένδυσης, 
υποχρεούνται στην αντικατάσταση της πινακίδας του 
άρθρου 1 από μόνιμη επεξηγηματική πινακίδα σύμφωνη 
με το υπόδειγμα της μόνιμης επεξηγηματικής πινακίδας 
που παρατίθεται στο Παράρτημα II της παρούσας από¬ 
φασης, και στην οποία περιλαμβάνονται: 

α. το έμβλημα της Ελληνικής Δημοκρατίας (σύμφωνα 
με τα πρότυπα γραφίστικης παρουσίασης που ορίζονται 
στο Παράρτημα II της παρούσας απόφασης), 
β. η επωνυμία του Υπουργείου (Ανάπτυξης και Αντα¬ 
γωνιστικότητας ή Μακεδονίας και Θράκης) ή της Περι¬ 
φέρειας που εξέδωσε την απόφαση υπαγωγής, 
γ. τα στοιχεία του φορέα υλοποίησης της επένδυσης, 
δ. το αντικείμενο της επένδυσης, 
ε. ο συνολικός προϋπολογισμός της επένδυσης σύμ¬ 
φωνα με την απόφαση ολοκλήρωσης, 
στ. το ποσοστό χρηματοδότησης σύμφωνα με την 
απόφαση ολοκλήρωσης, 

ζ. ο νόμος στις διατάξεις του οποίου έχει υπαχθεί η 
επένδυση (Ν. 3299/2004 ή Ν. 3908/2011) και 
η. ο αριθμός της απόφασης ολοκλήρωσης. 

2. Η πινακίδα πρέπει να πληροί τις τεχνικές προδια¬ 
γραφές του Παραρτήματος III και να είναι σύμφωνη 
με το υπόδειγμα πινακίδας του Παραρτήματος II της 
παρούσας απόφασης. 

3. Εάν η επένδυση έχει περισσότερους του ενός τό¬ 
πους εγκατάστασης, η μόνιμη επεξηγηματική πινακίδα 
αναρτάται σε κάθε τόπο εγκατάστασης. 

Άρθρο 3 

Τα Παραρτήματα I, II και III της παρούσας απόφασης 
αποτελούν αναπόσπαστο τμήμα αυτής και αναρτώνται 
στον διαδικτυακό τόπο του Υπουργείου Ανάπτυξης και 
Ανταγωνιστικότητας (νννννν.θρθηόγεθίδ^Γ). 

Αρθρο 4 

Οι φορείς υλοποίησης επενδύσεων οι οποίες συγχρη- 
ματοδοτούνται από το Ευρωπαϊκό Ταμείο Περιφερεια¬ 
κής Ανάπτυξης (ΕΤΠΑ) εξαιρούνται της εφαρμογής της 
παρούσας απόφασης. 

Αρθρο 5 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 



32902 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ I 


Υπόδειγμα 

Διαφημιστικής Πινακίδας 


ΕΠβΝΥΜΙΑ 
10 Υ'Ρ^ΈΙΟΥ ή 
ΕΡ' ίί>'ϊ1Ρ£ΙΑΣ 

(Περιοχή Α) 

Αντικείμενο Επενδυτικού Σχεδίου: 

Εγκεκριμένος Προϋπολογισμός: 

Ποσοστό Χρηματοδότησης: 

(Περιοχή Β) 



ΕΛΛΗΝΙΚΗ ΔΗΜΟΚΡΑΤΙΑ 


Φορέας Επένδυσης: 


Το επενδυτικό σχέδιο εντάχθηκε στο ν. 

(υπ. αριθμ.Απόφαση Υπαγωγής) 

(Περιοχή Γ) 


Περιοχή Α 

- Συμπληρώνεται με την επωνυμία του Υπουργείου Ανάπτυξης και Ανταγωνιστικότητας 
ή του Υπουργείου Μακεδονίας και Θράκης ή της αρμόδιας Περιφέρειας 

Περιοχή Β 

- Στη θέση Φορέας Επένδυσης: αναγράφεται η επωνυμία της υπαχθείσας επιχείρησης 

- Στη θέση Αντικείμενο Επενδυτικού Σχεδίου: αναγράφεται το αντικείμενο όπως 
ορίζεται στην Απόφαση Υπαγωγής 

- Στη θέση Εγκεκριμένος Προϋπολογισμός: αναγράφεται το ποσόν της συνολικής 
ενισχυόμενης δαπάνης (σύμφωνα με την Απόφαση Υπαγωγής) 

- Στη θέση Ποσοστό Χρηματοδότησης: αναγράφεται το ποσοστό επιχορήγησης 
(σύμφωνα με την Απόφαση Υπαγωγής) 

Περιοχή Γ 

- Συμπληρώνεται ο επενδυτικός νόμος στις διατάξεις του οποίου έχει υπαχθεί το 
επενδυτικό σχέδιο : 3299/2004 ή 3908/2011, καθώς και ο αριθμός πρωτοκόλλου της 
Απόφασης Υπαγωγής 

ΠΑΡΑΡΤΗΜΑ II 


Υπόδειγμα 

Μόνιμης Επεξηγηματικής Πινακίδας 



Φορέας Επένδυσης: 

Αντικείμενο Επενδυτικού Σχεδίου: 

Προϋπολογισμός: 

Ποσό Χρηματοδότησης: 

ίΠεοιοχιΐ Β; 

Το επενδυτικό σχέδιο ενισχύθηκε από το ν.. 

(υπ. αριθμ.Απόφαση Ολοκλήρωσης) 

(Περιοχή Γ) 


Περιοχή Α 

- Συμπληρώνεται με την επωνυμία του Υπουργείου Ανάπτυξης και Ανταγωνιστικότητας 
ή του Υπουργείου Μακεδονίας και Θράκης ή της αρμόδιας Περιφέρειας 

Περιοχή Β 

- Στη θέση Φορέας Επένδυσης: αναγράφεται η επωνυμία της υπαχθείσας επιχείρησης 

- Στη θέση Αντικείμενο Επενδυτικού Σχεδίου: αναγράφεται το αντικείμενο όπως 
ορίζεται στην Απόφαση Υπαγωγής 

- Στη θέση Προϋπολογισμός: αναγράφεται το ποσόν της συνολικής ενισχυόμενης 
δαπάνης (σύμφωνα με την Απόφαση Ολοκλήρωσης) 

- Στη θέση Ποσό Χρηματοδότησης: αναγράφεται το ποσό επιχορήγησης (σύμφωνα 
με την Απόφαση Ολοκλήρωσης) 

Περιοχή Γ 

- Συμπληρώνεται ο επενδυτικός νόμος στις διατάξεις του οποίου έχει υπαχθεί το 
επενδυτικό σχέδιο : 3299/2004 ή 3908/2011, καθώς και ο αριθμός πρωτοκόλλου της 
Απόφασης Ολοκλήρωσης 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ III 
Τεχνικές προδιαγραφές 

- Μέγεθος Πινακίδας: Τέτοιο ώστε να είναι ευδιάκριτη 
από το κοντινότερο σημείο δημόσιας πρόσβασης, και 
τουλάχιστον Α3. 

- Υλικό Διαφημιστικής Πινακίδας: Τέτοιο ώστε να 
ανθίσταται στη φυσική φθορά ανάλογα με το σημείο 
τοποθέτησης αυτής. 

- Υλικό Μόνιμης Επεξηγηματικής Πινακίδας και τρόπος 
τοποθέτησης: Το υλικό κατασκευής της επεξηγηματικής 
πινακίδας καθώς και ο τρόπος τοποθέτησης θα πρέπει 
να διασφαλίζουν την μόνιμη εγκατάστασή της. 

- Γραμματοσειρά: Ϊ/ΕΒΟΑΝΑ. 

- Περιθώρια της πινακίδας: 5% του μήκους της ακμής 

- Διάσταση Περιοχής Α: 30%, Περιοχής Β: 50%, Πε¬ 
ριοχής Γ: 20%. 

- Χρώμα Σημαίας: ΒΙυβ: ΡαηΙοηο 286 ο/ΟΜΥΚ (%) 100- 
60-0-5. 

Σε περίπτωση Συγχρηματοδότησης από το ΕΤΠΑ η 
Πινακίδα αντικαθίσταται κατόπιν ενημέρωσης του φο¬ 
ρέα με νέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2014 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 
-♦- 

Αριθμ. 1904 (3) 

3ητροποποίησητηςυπ’αριθμ.551/2011(ΦΕΚ1122Β73-6-2011) 
υπουργικής απόφασης "Λεπτομέρειες εφαρμογής, 
σύστημα επαληθεύσεων και επιθεωρήσεων του Αξο¬ 
να 4 του Επιχειρησιακού Προγράμματος Αλιείας 
2007-2013 (ΕΠΑΛ)". 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τον Κανονισμό (ΕΚ) 1198/2006 του Συμβουλίου της 
27ης Ιουλίου 2006 «για το Ευρωπαϊκό Ταμείο Αλιείας» 
και ειδικότερα τα άρθρα 43, 44 και 45. 

2. Τον Κανονισμό (ΕΚ) 498/2007 της Επιτροπής της 
26ης Μαρτίου 2007 «για τη θέσπιση λεπτομερών κανό¬ 
νων εφαρμογής του κανονισμού (ΕΚ) αριθ. 1198/2006 του 
Συμβουλίου για το Ευρωπαϊκό Ταμείο Αλιείας. 

3. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του Π.Δ. 63/2005 (ΦΕΚ Α' 98/22-4-2005). 

4. Το Ν. 3614/2007 «Διαχείριση, Επαλήθευση και Εφαρ¬ 
μογή Αναπτυξιακών Παρεμβάσεων για την προγραμμα¬ 
τική περίοδο 2007-2013» (ΦΕΚ Α 267/3-12-2007), όπως 
τροποποιήθηκε και ισχύει. 

5. Το Ν. 3840/2010 «Αποκέντρωση, απλοποίηση και 
ενίσχυση της αποτελεσματικότητας των διαδικασιών 
του Εθνικού Στρατηγικού Πλαισίου Αναφοράς (ΕΣΠΑ) 
2007-2013 και άλλες διατάξεις» (ΦΕΚ Α 53/31-03-2010) 
όπως τροποποιήθηκε και ισχύει. 

6. Το Ν. 3669/2008 (ΦΕΚ 116/τΑ718-6-2008) «Κύρωση 
της κωδικοποίησης της νομοθεσίας κατασκευής δημο¬ 
σίων πράξεων». 

7. Το Π.Δ. 98/2012 (ΦΕΚ 160 Α710-8-2012) για την τρο¬ 
ποποίηση του Π.Δ. 85/2012 «Ιδρυση και μετονομασία 


Υπουργείων, μεταφορά και κατάργηση Υπηρεσιών» (ΦΕΚ 
141 Α721-6-2012). 

8. Το Π.Δ. 89/2014 (ΦΕΚ 134/Α710-6-2014) «Διορισμός 
Υπουργών, Αναπληρωτών Υπουργών και Υφυπουργών». 

9. Την αριθμ. 263857/21-12-2000 (ΦΕΚ Β 1639/29-12-00) 
κοινή υπουργική απόφαση «Σύστασης στο Υπουργείο 
Αγροτικής Ανάπτυξης & Τροφίμων ειδικής υπηρεσίας 
με τίτλο «Υπηρεσία Διαχείρισης Επιχειρησιακού Προ¬ 
γράμματος "Αλιεία”», όπως κάθε φορά ισχύει. 

10. Την αριθμ. 282966/9-7-2007 (ΦΕΚ 1205/τΒ7ΐ3-7-2007) 
κοινή υπουργική απόφαση «Εγκριση του κανονισμού 
Διαδικασίας Πληρωμών του Ν.Π.Ι.Δ. με την επωνυμία 
Οργανισμός Πληρωμών και Ελέγχου Κοινοτικών Ενισχύ¬ 
σεων Προσανατολισμού και Εγγυήσεων (Ο.Π.Ε.Κ.Ε.Π.Ε.) 
των ενισχύσεων που βαρύνουν τον Ειδικό Λογαριασμό 
Εγγυήσεων Γεωργικών Προϊόντων (ΕΛΕΓΕΠ). 

11. Την αριθμ. 37501/4-3-2009 (ΦΕΚ 485/τΒ7ΐ7-3-2009) 
κοινή υπουργική απόφαση «Μεταφορά της Δημόσιας 
Δαπάνης στον Οργανισμό Πληρωμών και Ελέγχου Κοι¬ 
νοτικών Ενισχύσεων Προσανατολισμού και Εγγυήσεων 
(ΟΠΕΚΕΠΕ) για την πληρωμή των μέτρων του Προ¬ 
γράμματος Αγροτικής Ανάπτυξης (Π.Α.Α.) και του Επι¬ 
χειρησιακού Προγράμματος Αλιείας (Ε.Π.ΑΛ.) περιόδου 
2007-2013 και της Δράσης 1, «Πρόωρη Συνταξιοδότηση 
Αλιέων» του μέτρου 4.2 «Κοινωνικοοικονομικά Μέτρα» 
του Επιχειρησιακού Προγράμματος Αλιείας (Ε.Π.ΑΛ.) πε¬ 
ριόδου 2000-2006, από το πρόγραμμα Δημοσίων Επεν¬ 
δύσεων, καθώς και ρύθμιση σχετικών θεμάτων για την 
εφαρμογή του. 

12. Την αριθμ. 2058/28-7-2008 (ΦΕΚ 1563/τΒ76-8-2008) 
κοινή υπουργική απόφαση για το σύστημα Δημοσιονο¬ 
μικών Διορθώσεων και διαδικασίες ανάκτησης αχρεω- 
στήτως ή παρανόμως καταβληθέντων ποσών από πό¬ 
ρους του κρατικού προϋπολογισμού για την υλοποίηση 
του Επιχειρησιακού Προγράμματος Αλιείας 2007-2013. 

13. Την 341509/26-11-2008 (ΦΕΚ 2437/Β701-12-2008) κοι¬ 
νή υπουργική απόφαση «Αναδιάρθρωσης αρμοδιοτήτων 
και κατανομής προσωπικού των Ειδικών Υπηρεσιών του 
Υπουργείου Αγροτικής Ανάπτυξης και Τροφίμων για το 
Επιχειρησιακό Πρόγραμμα «ΑΛΙΕΙΑ»» όπως τροποποιεί¬ 
ται και ισχύει. 

14. Την αριθμ. 2974/710/8-4-2009 (ΦΕΚ 670/τΒ7ΐ 0-4-2009) 
κοινή υπουργική απόφαση «Προσδιορισμός των λει¬ 
τουργικών μορφών και κατηγοριών των τουριστικών 
καταλυμάτων και λοιπών τουριστικών εγκαταστάσεων 
που εντάσσονται σε προγράμματα αρμοδιότητας του 
Υπουργείου Αγροτικής Ανάπτυξης και Τροφίμων» όπως 
ισχύει κάθε φορά. 

15. Την αριθμ. 1871/25-10-2010 (ΦΕΚ 1741/τΒ75-11-2010) 
κοινή υπουργική απόφαση «Σύσταση Ταμείου Χαρτοφυ¬ 
λακίου (Κεφαλαίου) με την επωνυμία «ΤΑΜΕΙΟ ΕΝΑΛΙΟ»». 

16. Την αριθμ. 1911/29-10-2010 (ΦΕΚ 1718/τΒ72-11-2010) 
κοινή υπουργική απόφαση «Πλαίσιο Εφαρμογής του 
Αξονα Προτεραιότητας 4 «Αειφόρος Ανάπτυξη Αλιευ¬ 
τικών Περιοχών» του Επιχειρησιακού Προγράμματος 
Αλιείας 2007-2013». 

17. Την αριθμ. 223/3-03-2011 (ΦΕΚ 518/τΒ75-04-2011) 
κοινή υπουργική απόφαση «Ανασυγκρότηση της Επιτρο¬ 
πής Παρακολούθησης για το Επιχειρησιακό Πρόγραμμα 
Αλιείας 2007-2013», όπως ισχύει κάθε φορά. 

18. Την αριθμ. 195/28-02-2011 (ΦΕΚ 339/τΒ7ΐ4-03-2011) 
υπουργική απόφαση «Τροποποίηση και Κωδικοποίηση 
της αριθμ. 2925/13-10-2008 υπουργικής απόφασης Συ- 

σχήματος Διαχείρισης και Ελέγχου του Επιχειρησιακού 
Προγράμματος Αλιείας 2007-2013» όπως ισχύει κάθε 
φορά. 

19. Την έγκριση του Επιχειρησιακού Προγράμματος 
Αλιείας από την Ευρωπαϊκή Επιτροπή με την αριθμ. 
Ε(2007)6402/11-12-2007 Απόφασή της όπως τροποποι¬ 
είται και ισχύει. 

20. Τα κριτήρια επιλογής πράξεων στο Επιχειρησιακό 
Πρόγραμμα Αλιείας όπως αυτά εγκρίνονται από την 
Επιτροπή Παρακολούθησης του Ε.Π. Αλιείας 2007 - 2013 
και ισχύουν κάθε φορά. 

21. Τη Σύσταση της Ευρωπαϊκής Επιτροπής 2003/361/ 
ΕΚ σχετικά με τον ορισμό των πολύ μικρών, των μικρών 
και των μεσαίων επιχειρήσεων. 

22. Την ανάγκη ομαλής και έγκαιρης υλοποίησης του 
Άξονα 4 με ιδιαίτερη έμφαση στις πράξεις διακρατικής 
συνεργασίας μεταξύ των συμβαλλομένων Ο.Τ.Δ. Αλιεί¬ 
ας διαφόρων κρατών μελών της Ευρωπαϊκής Ένωσης, 
αποφασίζει: 

Αρθρο Μόνο 

Μετά από το πρώτο εδάφιο της τέταρτης παρα¬ 
γράφου «Λειτουργικές Δαπάνες» του άρθρου 4 «Όροι 
και προϋποθέσεις εφαρμογής του άρθρου 4 «Όροι και 
προϋποθέσεις εφαρμογής κατηγορίας Πράξεων 4.1.2.5: 
“Οργάνωση και Λειτουργία των Ο.Τ.Δ. Αλιείας”» της υπ’ 
αριθμ. 551/2011 (ΦΕΚ 1122 Β73-6-2011) υπουργικής από¬ 
φασης προστίθεται η εξής φράση: Τα τραπεζικά έξοδα 
για το άνοιγμα και τη διαχείριση των λογαριασμών του 
τοπικού προγράμματος καθώς και τα έξοδα των εγγυ¬ 
ήσεων, τα οποία αποτελούν επιλέξιμες δαπάνες προς 
χρηματοδότηση, δεν περιλαμβάνονται στην ανωτέρω 
κατηγορία «Λειτουργικές Δαπάνες», αλλά καταγράφο¬ 
νται σε ξεχωριστή κατηγορία δαπανών υπό τον τίτλο 
«Τ ραπεζικά Έξοδα». 

Κατά τα λοιπά ισχύει η υπ’ αριθμ. 551/22.5.2011 (ΦΕΚ 
1122 Β73-6-2011) απόφασή μας, όπως αυτή τροποποιή¬ 
θηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2014 

Ο ΥΠΟΥΡΓΟΣ 

ΓΕΩΡΓΙΟΣ ΚΑΡΑΣΜΑΝΗΣ 
-♦- 

Αριθμ. πράξεως: 158 (4) 

Τροποποίηση του άρθρου 2 του Κανονισμού Λειτουρ¬ 
γίας του Επικοινωνιακού και Μορφωτικού Ιδρύματος 
της Ιεράς Μητροπόλεως Ρόδου. 

Ο ΜΗΤΡΟΠΟΛΙΤΗΣ ΡΟΔΟΥ 

Λαβών υπ’ όψιν: 

1. Το άρθρο 10 του Κανονισμού Λειτουργίας του Επι- 
κοινωνιακού και Μορφωτικού Ιδρύματος της Ιεράς Μη¬ 
τροπόλεως Ρόδου (ΦΕΚ 1561 τ.Β76-8-2008). 


2. Το υπ’ αριθ. πρωτ. 205/24-3-2014 Γράμμα της Α.Θ.Π., 
του Οικουμενικού Πατριάρχου ΒΑΡΘΟΛΟΜΑΙΟΥ, απο¬ 
φασίζομε: 

Την τροποποίηση του άρθρου 2, παράγραφος Β, του 
Κανονισμού Λειτουργίας του Επικοινωνιακού και Μορ¬ 
φωτικού Ιδρύματος της Ιεράς Μητροπόλεως Ρόδου, ως 
κάτωθι: 

Β. Τμήματα του Ιδρύματος είναι: 

1. Πανορθόδοξον Κέντρον. 

2. Μορφωτικόν Τμήμα (Επιμορφώσεως Στελεχών Εκ¬ 
κλησίας, Εκκλησιαστικών Ερευνών και Τεχνών). 

3. Μελέτης και αντιμετωπίσεως κοινωνικών ζητημάτων. 

4. Καταγραφής και προβολής της Εκκλησιαστικής 
Κληρονομιάς. 

5. Πολυμέσων και Ίντερνετ. 

6. Βιβλιοθήκης, Βιβλιοπωλείου και Εκδόσεων. 

7. Σχολής Βυζαντινής Μουσικής και Χορωδίας. 

8. Σχολής Αγιογραφίας και Εκκλησιαστικών Τεχνών. 

9. Σχολής Γονέων. 

10. Εκκλησιαστικών Μουσείων, Συλλογών και Επισκέ- 
ψιμων Μνημείων. 

11. Τηλεοπτικού και Ραδιοφωνικού Εκκλησιαστικού 
Σταθμού. 

12. Ιεραποστολής. 

13. Κέντρου Νεότητας. 

14. Εκκλησιαστικών Κατασκηνώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 6 Αυγούστου 2014 
Ο Μητροπολίτης 
+0 Ρόδου ΚΥΡΙΛΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην ΠΟΑ 1193/2014 απόφαση της Γ ενικής Γ ραμματέως 
Δημοσίων Εσόδων του Υπουργείου Οικονομικών που 
δημοσιεύτηκε στο ΦΕΚ 2388 /8-9-2014 (Τεύχος Β') στη 
σελίδα 29769, στη Β' στήλη, στον 55ο στίχο διορθώνεται: 

το εσφαλμένο «1/5/2014» 

στο ορθό «1/5/2013». 


(Από το Υπουργείο Οικονομικών) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΓΟπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιι11ρ://νννννν.β1.9Γ - β-ιτ)3ΐΙ: ννβόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 2 6 5 708 10 1 40008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































